NaiveNeuron/SloPal huggingface dataset:
Mazurek, Milan, poslanec NR SR (2017-11-30):
Ďakujem kolegovi Mizíkovi. A čo sa týka faktickej poznámky tu pána kolegu Dostála, ktorý vidí fašistov za každým rohom, a bojím sa, že raz sa môže stať, že fašistov nájde aj doma, keď sa jednoducho pomýli a označí členov svojej vlastnej rodiny za fašistov. Pretože ten tu už označil za fašistov úplne každého. A to, ako som vám povedal aj v minulosti, pán Dostál, keby som reagoval na označenie fašista rovnako, ako reaguje pán poslanec Osuský, tak neviem, či by ste to jednoducho ustáli. Pretože biť ľudí, tak to je predovšetkým taká tendencia strany Sloboda a Solidarita. Ale čo je najväčší paradox, je, že ja som tam v tomto prejave obhajoval predovšetkým slobodu jednotlivcov, ich základné ľudské práva. Môžete sa so mnou hádať o konšpiračných teóriách, o vzťahu k USA, k Bruselu, jednoducho k čomukoľvek. Ja som sa len postavil voči tomu, aby vláda nemohla zbierať pomaly už každý jeden údaj o človeku, archivovať si to a jednoducho totálne sledovať a možno v budúcnosti aj zneužívať tie údaje všetkých svojich občanov. A keď vy mňa, ktorý sa postaví za slobodu jednotlivcov, nazvete fašistom, tak to jednoducho asi máte trošku, jak by som to povedal slušne, v hlave pomotané. Ďakujem.
Nicholsonová, Lucia, podpredsedníčka NR SR (2016-06-16):
Pán poslanec Sopko, nech sa páči.
Pčolinský, Peter, doterajší podpredseda NR SR (2023-10-25):
Pani poslankyňa Martina Šimkovičová.
Figeľ, Ján, podpredseda NR SR (2013-04-16):
Nech sa páči, Viliam Jasaň.
Blanár, Juraj, podpredseda NR SR (2021-05-11):
Pán poslanec Šefčík, môžete reagovať na faktické poznámky.
Hlina, Alojz, poslanec NR SR (2014-04-01):
Ďakujem veľmi pekne. Ja len ku kolegovi, lebo v zásade je to niekedy nevyhnutné, a aj, aj vy tak pracujete, aj ja tak pracujem, že sa mierne veci, robí taká skratka a veci sa zhyperbolizujú pre potreby toho, čo chce človek povedať, hej? Čiže ja keď som povedal, že niekto kupuje sám seba, tak som nemyslel, lebo ani zjesť sám seba nemôžte, hej, ale dá sa to urobiť ináč. A chcel, myslel som tým to, že akcionár DSS, tá DSS kupuje akcie, v ktorej má akcionár DSS... No proste nechcem ani ľudí zaťažovať. A vy veľmi dobre viete, o čom hovorím, veľmi dobre viete, o čom hovorím. Hej? A to je zarážajúce, že je to možné. Podľa mňa to ne, ne, nemôže byť štandardom, že, a teraz si to znova skrátim pre potreby toho, čo chcem povedať: nemôžte kúpiť sám seba za peniaze tých druhých. Rozumiete? Kúpte si sám, kúpte, namaľujte si obraz a kúpte si ho sám od seba za dve miliardy. Kúpte si ho za svoje. Ale nemôžte si kúpiť obraz, ktorý vy namaľujete prostredníctvom iného, alebo vaša dcéra to namaľuje, a dáte zaň dve miliardy, ale nie z vašich, ale z cudzích. To som tým hovoril. A to je, to je princíp. A princíp nepustí. My sa môžme spoliehať na etický rozmer všetkých, ale tu verím, že sa na tom zhodneme, tu etika, to iba učia na školách, tu je problém, hej? Čiže práve preto by sme mali byť ostražitejší. To som tým chcel povedať. A je mi ľúto, lebo dobre, lebo aj vy narábate takýmto systémom. Takže ne, ne, nebolo to celkom korektné z vašej strany. Toto som myslel. Keď chcete, tak vám to poviem ešte raz. Ďakujem.
Cmorej, Peter, poslanec NR SR (2021-11-05):
Pani kolegyňa, nepoviem žiadne tajomstvo, že bude ešte veľa pozmeňujúcich návrhov predložených. Preto by som teda rád v tom nemal, s prepáčením, bordel rovno na začiatku. Ja som si zobral predložené pozmeňujúce návrhy a vami predložených návrhov je na organizačnom päť a vy ste prečítali štyri. Tak len, či by ste mi teda mohli povedať alebo mohli nejako možnože zosumarizovať, že ktoré ste to prečítali a ktoré ste neprečítali, lebo aby sme v tom nemali úplný chaos. Ďakujem.
Šeliga, Juraj, podpredseda NR SR (2020-07-09):
S reakciou na faktické poznámky, pani poslankyňa Cigániková.
Budaj, Ján, poslanec NR SR (2016-11-22):
Ďakujem pekne, pán predsedajúci. Chcem poprosiť poslancov aj vás ako vedenie, aby sme bod č. 53, čo je opakovaný návrh na zrušenie Mečiarových amnestií, presunuli na utorok o 14.00 hod. Ide mi o to, navrhujem to aj v súvislosti s významným a silným gestom, ktoré urobil pán prezident, ktorý oslovil poslancov, aby diskutovali, argumentovali a venovali sa tejto téme. Chcem, aby sa to, aby to bolo možné v pevnom termíne, aby to nebola vec iba vývoja schôdze, preto vás prosím o termín: utorok o 14.00 hod. po obednej prestávke.
Danko, Andrej, podpredseda NR SR (2024-02-27):
S reakciou poslanec Jakab.
Glváč, Martin, podpredseda NR SR (2018-02-13):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. (Reakcia navrhovateľa.) Registroval som vás, áno. Uzatváram možnosť prihlásiť sa. Ako prvý, pán navrhovateľ, nech sa páči.
Jurinová, Erika, podpredsedníčka NR SR (2014-02-04):
Poprosím teraz ďalšieho prihláseného rečníka písomne, pána Mariána Kvasničku. Nech sa páči, máte slovo.
J. Burian, poslanec: (2009-03-10):
Predmetný návrh bol doručený poslancom Národnej rady s tým, že požiadala prerokovať tento návrh prostredníctvom skráteného legislatívneho konania. Predseda Národnej rady podľa legislatívnych pravidiel ho zaradil na rokovanie 33. schôdze Národnej rady. Ako spravodajca k tomuto návrhu v prvom čítaní vyslovujem z vecného hľadiska stanovisko, že predložený návrh zákona rieši závažnú spoločenskú problematiku, ktorú je potrebné upraviť spôsobom, ako sa navrhuje v predmetnom návrhu. Ďakujem, pán predseda, skončil som, otvorte rozpravu.
Bugár, Béla, podpredseda NR SR (2019-06-26):
Pán kolega Dostál, a znovu hovoríte nerovnaké postavenie politických strán. Je rovnaké postavenie. Prepáčte, ak strany súťažili a nedosiahli 5 %, samozrejme potom nemajú také isté možnosti, ale ak získali 3 %, za hlasy dostanú peniaze. Ale takisto sa zúčastnili aj moji, povedzme, ja neviem, kolegovia z iných politických strán v roku 2016 volieb, že sa nedostali, teraz má byť iný zákon na nich použitý? Prepáčte. Takisto hovoríte napríklad aj o tom, že 300-tisíc. Áno, je to tak, jeden jediný človek môže dať maximum 300-tisíc dar, 300-tisíc eur. No ale toto je váš problém? Však chceme transparentné financovanie politických strán. Chcete, aby jeden človek mohol dať 3,5 milióna, aby držal, prepáčte za výraz, celú stranu aj s vedením za niečo? Ak toto je pre vás transparentnosť, ďakujem pekne, ja si z toho neprosím. Možnože ste sa mýlili a potom sa ospravedlňujem, len aj teraz ste hovorili, je to asi omyl, že môže dať politický teda kandidát alebo hocikto, kto chce pomôcť strane, napríklad členské, hovorili ste, že dar do 10-tisíc. To je členské do 10-tisíc. Áno, dobre, mýliť sa je ľudské, v poriadku. Len viete, ja si nemyslím, že stále ak aj budete hovoriť o tom, že to je lex Kiska, to nie je lex Kiska. Aj pán Kiska, aj hociktorá nová politická strana, to je jedno, či má na účte 20 miliónov, či má 7,5 milióna, čo tu vyťahujete už desiatykrát, aj tá istá strana môže použiť len 3 milióny na kampaň.
Zmajkovičová, Renáta, podpredsedníčka NR SR (2014-10-23):
Budete pokračovať po hlasovaní? Dobre, takže vyhlasujem prestávku do sedemnástej hodiny. (Potlesk). Pán poslanec Poliačik, vy máte procedurálny? (Reakcia z pléna.) Nemôžete mať faktickú, ďakujem. Takže vyhlasujem prestávku, budeme pokračovať hlasovaním, do sedemnástej hodiny. (Prestávka.) (Po prestávke.)
Zmajkovičová, Renáta, podpredsedníčka NR SR (2014-07-08):
Faktické poznámky. Osem? Pán poslanec Frešo posledný? Uzatváram možnosť prihlásiť sa. Pán poslanec Kaník.
Gašpar, Tibor, poslanec NR SR (2024-02-08):
Teraz budeme hlasovať o bode 339 druhého pozmeňujúceho návrhu poslanca Galka.
K. Tóthová, poslankyňa: (2007-07-02):
Pán poslanec, k postúpeniu zmluvy protizákonnému. No ale veď nič iné sa nerobí. Lenže súd ešte nerozhodol. A kedy rozhodne a ako rozhodne, na to nemôžete vziať jed. A tí ľudia budú pol roka, tri štvrte roka v nervoch, aby nevedeli čo a aká je ich právna situácia? A čo keď súd inak rozhodne? Čo potom spravíte? Strašíte Štrasburgom. A sám hovoríte o protiprávnom a protimorálnom a tak ďalej. Všetko by sa v Štrasburgu, hlavne v našich súdoch muselo dať do poriadku. Ale tu je psychika tých ľudí, ich nervy, ich zdravotný stav. A ďalej ste povedali, že sme niečo zavinili. Vážený pán poslanec, v čase, keď sa to prijalo a keby sa bolo do dvoch rokov najneskôr vyzvalo, ako sa malo, takéto sumy by nenastúpili. A keď ste vy nastúpili do vlády, vy ste už mali spraviť opatrenie, pretože neboli koncesionári vyzvaní. Čiže, bola tam nečinnosť. Mali ste legislatívu, mali ste ju. A už len posledná veta k rozhodnutiam Ústavného súdu o protiústavnosti vašej vlády, keď sa vás dotkli. „Ja som zákony nenavrhoval, to poslanci schvaľovali, to oni dali pozmeňujúci a rezortní ministri navrhujú.“ Z tohto vášho pohľadu si vyprosím to, čo ste tu povedali. To si od vás vyprosujem. Aj vy ste mali svoj postoj k vládnym návrhom. A ja vám ho opakujem. Tak jeden meter aj pre vás, vy ste... (Prerušenie vystúpenia časomierou.)
Sulík, Richard, predseda NR SR (2010-11-30):
Ďakujem. Dávam slovo spoločnému spravodajcovi predsedovi výboru pre financie a rozpočet pánovi Kollárovi, aby informoval Národnú radu o výsledku rokovania výborov o tomto návrhu zákona.
Jurinová, Erika, podpredsedníčka NR SR (2014-11-10):
Pán poslanec, pán poslanec, rokujeme o odvolaní premiéra. (Reakcia z pléna.) Kľud, pán poslanec. Rozprávame o odvolaní premiéra, tak to vás len prosím.
Horecký, Ján, minister školstva, vedy, výskumu a športu SR (2022-10-25):
Vážený pán predsedajúci, vážené pani poslankyne, páni poslanci, na rokovanie predkladám návrh zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa dopĺňa zákon č. 564/2004 Z. z. o rozpočtovom určení výnosu dane z príjmov v územnej samospráve a o zmene a doplnení niektorých zákonov v znení neskorších predpisov. Návrh zákona prioritne zohľadňuje transformáciu zariadení poradenstva a prevencie od 1. januára 2023 v nadväznosti na veľkú novelu školského zákona, ktorá bola prijatá v roku 2021. Zákon o financovaní základných škôl, stredných škôl a školských zariadení upravuje zber údajov na účely rozdeľovania a poukazovania výnosu dane z príjmov obciam. V rámci zberu je potrebné zohľadniť, že od 1. januára 2023 dochádza k transformácii systému poradenstva, pričom na zmienený účel je potrebné zabezpečiť aktualizáciu už zozbieraných údajov, keďže k zberu dochádza systémovo k 15. septembru. V tomto prípade bude pre rok 2023 relevantný počet detí k prvému dňu po transformácii, teda 2. januára 2023, a v nasledujúcich rokoch už štandardný zber k 15. septembru. Druhým cieľom je doplnenie možnosti prideľovania finančných prostriedkov z kapitoly ministerstva školstva pre školy a školské zariadenia, ktorých zriaďovateľom je regionálny úrad školskej správy, aj na nehnuteľnosti a dofinancovanie výdavkov financovaných z iných zdrojov, ako je štátny rozpočet. V súčasnosti sa pridelenie finančných prostriedkov týka len výstavby, prístavby, rekonštrukcie a modernizácie, teda nie aj kúpy, ktorú je potrebné doplniť. Vážený pán predsedajúci, vážení páni poslanci, pani poslankyňa, ďakujem za vašu pozornosť a dovoľujem si vás požiadať o prerokovanie predloženého materiálu.
B. Bugár, podpredseda NR SR: (2003-09-18):
Ešte predtým, čo by som dal slovo navrhovateľovi, chcem vás, vážené panie poslankyne, vážení páni poslanci, upozorniť, že mali sme hlasovať o 17.00 hodine. Ale keďže zatiaľ máme prerokovaný len jeden jediný bod, o ktorom môžeme hlasovať, chcem sa opýtať, či ešte budeme rokovať o ďalších troch bodoch v prvom čítaní, či by sme sa nevedeli na tom dohodnúť, že ak ich prerokujeme, zajtra by sme o nich hlasovali ráno. Je s tým všeobecný súhlas? (Súhlasná reakcia pléna.) Ďakujem pekne. Takže budeme pokračovať, pán navrhovateľ, asi sa chcete vyjadriť k rozprave, chcete zaujať stanovisko. Nech sa páči, máte slovo. G. Krajči, poslanec: Ďakujem pekne. Vážené kolegyne, kolegovia, dovoľte mi len v krátkosti reagovať na tú rozpravu, ktorá odznela pri predložení návrhu zákona. (Ruch v sále.)
Grendel, Gábor, podpredseda NR SR (2021-05-27):
Prezentujme sa a hlasujme. (Hlasovanie.) Prítomných 137, za 77, proti 48, zdržalo sa 12, hlasovali všetci prítomní. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Poprosím vás, kolegovia, aby ste nebučali. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa mení a dopĺňa zákon č. 425/2020 o štátnom rozpočte na rok 2021 . Vládny návrh zákona je pod tlačou 532, návrh na jeho pridelenie na prerokovanie výborom je v rozhodnutí č. 551. Panie poslankyne, páni poslanci, chcem vás informovať, že po prerokovaní tohto vládneho návrhu zákona v prvom čítaní pristúpime k hlasovaniu. Teraz prosím podpredsedu vlády a ministra financií Slovenskej republiky Igora Matoviča, aby vládny návrh zákona uviedol.
Figeľ, Ján, podpredseda NR SR (2012-07-02):
Ďakujem pekne. To bol posledný vystupujúci v rozprave. Vyhlasujem všeobecnú rozpravu za skončenú. Chce sa k nej vyjadriť navrhovateľ? Nech sa páči.
Heger, Eduard, poslanec NR SR (2019-04-05):
Ďakujem pekne, pán predsedajúci. Pán kolega, ja by som chcel zareagovať na tie PPP projekty celkovo ako na samotný nástroj. Ja si myslím, že tento nástroj PPP projektov nie je dobrý nástroj, o to viac v prostredí, keď sa kvalitne pracuje na rezorte dopravy a kvalitne sa veci pripravujú na základe priorít, nič sa nerobí unáhlene, tak nie je dôvod na to, aby sme robili tieto veci prostredníctvom PPP projektov, pretože máme tu stále dostatok, alebo mali sme aj v tom čase dostatok peňazí na infraštruktúru z eurofondov a tie treba, samozrejme, využiť. Len ja tu vidím skôr problém v tom, že jednak aj tie vlády predtým nepracovali dostatočne poctivo a efektívne na to, aby vedeli tie projekty kvalitne pripraviť, aby ich vedeli pripraviť tak, aby sa v čase dali tie zdroje využiť, eurofondy. Vidíme, že aj eurofondy sa mnohokrát čerpajú n plus dva, pretože nie sú kvalitne pripravené. Takže ja tuto vidím ten problém, a preto nie je dobré, ak by sme chceli tu aj podsúvať ľuďom, že PPP projekty je tá správna cesta. No nie je. Eurofondy sú v tomto prípade, keďže nám ich Európska únia dala k dispozícii, omnoho lepší nástroj a treba tou cestou ísť. Už sme teraz v dvoch tretinách, samozrejme. Ale toto sa, toto sa malo využiť a je to len chyba rezortu, ktorý to má na starosti, že to nevedel zmanažovať, že to nevedel zvládnuť a dnes na to doplácame. A treba si teda naliať toho čistého vína. Ďakujem.
Kaliňák, Robert, podpredseda vlády a minister vnútra SR (2014-11-10):
Ja na toľko reakcií, koľko ich bolo, nemám ani dve minúty týmto pádom, ale to, čo je dôležité, je, že bolo tých reakcií veľa. Poviem iba jednu alebo dve veci. Ja som tu hovoril o opatreniach a nevyhýbal som sa téme. Hovorili ste, že som nespomenul Medical Group. Pozeral som si váš návrh, páni poslanci, ani jedným slovom tam Medical Group nespomínate, tak neviem, o čom hovoríte. Ani jedným slovom vo vašom návrhu toto nie je. Čiže ja som hovoril na rozdiel od vás k veci, k tomu, čo ste hovorili o návrhu, o systéme, ktorý sa tu snažíme zaviesť, aby korupcia bola menšia na Slovensku. Vymenoval som všetky opatrenia, ktoré sme urobili. Ja som nespochybňoval tie opatrenia, ktoré doteraz boli spravené. Vždy som oceňoval, keď pani poslankyňa Žitňanská zaviedla zrýchlenie na obchodnom registri, zverejňovanie zmlúv, základ pre novelu. Ja som nemal nikdy problém priznať sa s tým, že aj jednotlivé vlády urobili niečo. To, čo som hovoril počas svojho prejavu, bolo, že sme urobili ďalšie kroky. A takisto som hovoril o správaní, že dnes vyčítate niečo, voči čomu ste mlčali... (Prerušenie vystúpenia časomerom.)
P. Hrušovský, predseda NR SR: (2004-12-14):
(Hlasovanie.) 132 prítomných, 60 za, 36 proti, 33 sa zdržalo, 3 nehlasovali. Návrh na doplnenie programu 33. schôdze sme neschválili. Pán poslanec Galbavý. Pán poslanec Paška.
Muránsky, Peter, poslanec NR SR (2011-10-21):
Pán predseda. S návrhom gestorského výboru schváliť.
Mojš, Milan, poslanec NR SR (2015-06-23):
Ďakujem, vážený pán predseda. Dovoľte mi ako určenému spravodajcovi výboru predniesť spoločnú správu výborov Národnej rady o výsledku prerokovania vládneho návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (tlač 1497), vo výboroch Národnej rady. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov Národnej rady o prerokovaní vyššie uvedeného vládneho návrhu zákona. Národná rada uznesením č. 1709 zo 6. mája 2015 pridelila vládny návrh zákona týmto výborom Národnej rady: výboru pre financie a rozpočet, ústavnoprávnemu výboru a výboru pre verejnú správu a regionálny rozvoj. Gestorský výbor nedostal do začatia rokovania stanoviská poslancov Národnej rady. K predmetnému vládnemu návrhu zákona zaujali výbory Národnej rady tieto stanoviská: Za prvé odporúčanie pre Národnú radu návrh schváliť s pozmeňujúcimi a doplňujúcimi návrhmi: výbor pre financie a rozpočet uznesením č. 431 zo dňa 9. júna 2015 a ústavnoprávny výbor uznesením č. 606 zo dňa 9. júna 2015. Výbor Národnej rady pre verejnú správu a regionálny rozvoj o návrhu zákona nerokoval, nakoľko podľa § 52 zákona Národnej rady Slovenskej republiky č. 350/1996 Z. z. o rokovacom poriadku nebol uznášaniaschopný. Z uznesení výborov uvedených pod bodom III tejto správy vyplynuli pozmeňujúce a doplňujúce návrhy uvedené pod bodom IV. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: O bodoch spoločnej správy č. 1, 2, 3 a 4 hlasovať spoločne s návrhom gestorského výboru schváliť. Gestorský výbor na základe stanovísk výborov vyjadrených v uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu odporúča Národnej rade vládny návrh zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (tlač 1497), schváliť s pozmeňujúcimi a doplňujúcimi návrhmi. Predmetná správa výborov bola schválená uznesením gestorského výboru č. 441 zo 16. júna 2015. Výbor ma určil za spoločného spravodajcu výborov. Súčasne ma poveril za prvé predniesť spoločnú správu výborov na schôdzi Národnej rady, po druhé navrhnúť Národnej rade postup pri hlasovaní. Ďakujem, pán predseda, skončil som, otvorte rozpravu.
Blanár, Juraj, podpredseda NR SR (2021-05-13):
Posledný s faktickou poznámkou pán poslanec Ľuboš Krajčír.
Kollár, Boris, predseda NR SR (2022-04-29):
Chcel by som upozorniť pána poslanca Galisa, aby prestal vyrušovať, lebo ho vykážeme zo sály. Ďakujem pekne.
Zemanová, Anna, poslankyňa NR SR (2020-07-14):
Ďakujem veľmi pekne za slovo. Vážený pán podpredseda, kolegyne, kolegovia, predkladáme návrh zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa dopĺňa zákon č. 91/2016 Z. z. o trestnej zodpovednosti právnických osôb. Cieľom návrhu zákona je zmena systematického zaradenia trestných činov týrania zvierat a zanedbania starostlivosti o zviera, a to ich presunom medzi trestné činy proti životnému prostrediu, kam po správnosti vecne patria. Touto zmenou sa zároveň dosiahne stav, kedy skrátené vyšetrovanie o týchto trestných činoch budú vždy vykonávať vyšetrovatelia, konkrétne vyšetrovatelia odboru environmentálnej kriminality Policajného zboru. Okrem tejto zmeny sa zároveň pri obsahovom vymedzení týchto dvoch trestných činoch vykonávajú niektoré zmeny, ktoré si vyžiadala aplikačná prax. Ďalšou nie menej významnou zmenou je aj zavedenie novej skutkovej podstaty trestného činu organizovania zápasov zvierat, ktorým sa reaguje na nový negatívny fenomén objavujúci sa v našej spoločnosti. Na dosiahnutie vyššie uvedeného cieľa je potrebné vykonať novelizáciu dvoch zákonov, a to Trestného zákona a zákona o trestnej zodpovednosti právnických osôb. Aplikačná prax totiž preukázala, že vo väčšine prípadov sa pri prvopáchateľoch konanie vymedzené pri trestnom čine týrania zvierat kvalifikuje len ako priestupok s uložením pokuty, prípadne sa využíva inštitút podmienečného odkladu výkonu trestu odňatia slobody, čo absolútne neplní funkciu individuálnej ani generálnej prevencie a nechráni spoločnosť pred páchaním tejto závažnej trestnej činnosti. Cieľom novej právnej úpravy trestného činu týrania zvierat je, aby poskytoval ochranu zvieratám v hierarchii chránených hodnôt výraznejšie ako napríklad u ochrany majetku. Sprísňuje sa aj vzťah majiteľa alebo toho, ktorý sa má o zviera starať, o neposkytnutie pomoci. Ďakujem pekne. To je zatiaľ na úvod všetko.
Danko, Andrej, predseda NR SR (2019-06-25):
Pán poslanec Blanár. (Reakcia z pléna.) Dobre, krátka reakcia, samozrejme, že v zmysle rokovacieho poriadku pani Kaščáková, keďže mala technické problémy, nech sa páči.
Ľ. Vážny, poslanec: (2003-12-03):
Vážený pán predsedajúci, dajte hlasovať o bodoch spoločnej správy takto: o bodoch 1, 2, 3, 4, 5, 7 a 8 spoločne s odporúčaním gestorského výboru uvedené body schváliť.
Paška, Pavol, predseda NR SR (2014-01-30):
Faktická poznámka, pán poslanec Senko. Končím možnosť sa prihlásiť. Nech sa páči, pán poslanec Senko.
Šeliga, Juraj, podpredseda NR SR (2021-05-03):
Ďakujem. Pán poslanec Podmanický, nech sa páči.
Laššáková, Jana, podpredsedníčka NR SR (2015-05-19):
Pán poslanec, chcete s reakciou? Nech sa páči, pán poslanec s reakciou.
Blanár, Juraj, podpredseda NR SR (2023-03-21):
Vyhlasujem všeobecnú rozpravu za uzavretú. Predpokladám, že pani navrhovateľka sa vyjadrila ku všetkému, alebo má záujem ešte o záverečné slovo? Nie. Pán spravodajca? Nie. Keďže je to prvé čítanie, tak budeme mať hlasovanie o 11. hodine podľa dohody. Ďakujem pani navrhovateľke aj pánovi spravodajcovi a prerušujem rokovanie o tomto bode programu. Teraz budeme pokračovať 88. bodom rokovania Národnej rady, je to návrh poslankyne Jarmily Halgašovej na vydanie zákona, ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Avšak konštatujem, že pani navrhovateľka, keďže je jediná, sama, nemá nikoho, kto by ju nahradil, tak nie je v rokovacej sále a mám informáciu, že ani nepríde na tento bod, takže jej prepadáva na záver programu prebiehajúcej schôdze. A môžeme teda postúpiť k ďalšiemu bodu, ktorým je 89. bod, je to prvé čítanie návrhu poslancov Petra Cmoreja, Anny Zemanovej, Vladimíra Ledeckého na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov. Je to pod parlamentnou tlačou 1494, návrh na pridelenie výborom je v rozhodnutí 1562. Udeľujem slovo pánovi poslancovi Cmorejovi, ktorý za poslancov tento návrh prednesie. Nech sa páči. (Rokovanie o návrhu poslancov Národnej rady Slovenskej republiky Petra Cmoreja, Anny Zemanovej a Vladimíra Ledeckého na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 1494.)
M. Hort, podpredseda NR SR: (2008-12-05):
O slovo sa teraz v záverečnom vystúpení prihlásil pán minister, nech sa páči.
Jarjabek, Dušan, poslanec NR SR (2023-11-23):
160. Aha, ďakujem pekne, tu mi svieti, tuto. (Rečník reaguje na spustenie zvukového zariadenia.) Ďakujem pekne. Čiže začal som vetu, ktorú zopakujem, a teraz zasa trošku normálne. To odvolanie ministra vnútra nikto neberie vážne. Nikto neberie vážne ani kolegov z opozície. Nikto neberie vážne preto, lebo je to hlúposť od začiatku do konca. Ale ja som cez to všetko rád, že tu takto sedíme, lebo konečne vychádzajú najavo isté veci, ktoré by sme si za iných okolností nemohli povedať. Dosť ťažko sa mi počúva táto debata, obhajujúc všetkého toho, čo sa tu za posledného tri a pol roka stalo. Tie vyhrážky, to hranie sa na svätých, to, to falošné predstieranie serióznosti a slušnosti. Táto, táto partia tuto vľavo sa teraz chová úplne inak, ako sa chovala, keď bola koalíciou. Oni sú zrazu nejakí slušní, nejakí takí ako, oni, oni prosia o slušnosť, oni sa odvolávajú na slušnosť. Neviem, kto tu staval šibenice, dámy a páni, pred domom premiéra, to si povedzme. Kto tu hnal verejnosť na bodáky, aj to si povedzme. Kto tu v tejto chvíli vytvára atmosféru absolútneho boja čierneho s bielym? Kto zneužil smrť novinárov? Kto toto všetko tuná zapríčinil tie posledné roky, čo sme tuná sedeli a čomu sme museli čeliť? Pohľad tento ako skutočne je úplne nový pre niekoho. A ja som veľmi rád, že si tu môžeme tieto veci povedať. Vy ste spravili zo Slovenska udavačský štát. Udavačský štát, štát ktorý, toto možno existoval v 50. rokoch alebo za protektorátu, to treba vysvetliť tej panej, ktorá nevie, kto je to Tomáš Garrigue Masaryk, aby pochopila, kde bol protektorát. Toto všetko tuná, čo sa tuná udialo, to, to z toho raz niekto napíše knižku. A vy sa tu tvárite... (Prerušenie vystúpenia časomerom.)
Figeľ, Ján, podpredseda NR SR (2012-08-01):
Ďakujem pekne. Chcel by som vyzvať všetkých ďalších rečníkov, aby sa naozaj držali témy, ktorou je návrh vlády na skrátené legislatívne konanie, s tým, že je ešte ďalej paralelne otvorené rokovanie o samotnom návrhu vládneho zákona o sociálnom poistení. Na rečníka sú štyri faktické poznámky. Uzatváram možnosť faktických. Nech sa páči, pán Kaník.
Laššáková, Jana, podpredsedníčka NR SR (2013-03-26):
Pani poslankyňa, dve minúty uplynuli. Nech sa páči, pán poslanec Hlina, máte slovo.
F. Devínsky, poslanec: (2005-03-21):
Národná rada Slovenskej republiky uznesením z 3. februára tohto roku pridelila návrh zákona o organizácii štátnej podpory výskumu a vývoja a o zmene a doplnení niektorých zákonov (tlač 1006) na prerokovanie týmto výborom Národnej rady Slovenskej republiky: ústavnoprávnemu, výboru pre hospodárstvo, privatizáciu a podnikanie, výboru pre obranu a bezpečnosť, výboru pre vzdelanie, vedu, šport a mládež, kultúru a médiá, výboru pre pôdohospodárstvo. Určené výbory prerokovali predmetný návrh zákona v lehote určenej uznesením Národnej rady, iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona Národnej rady o rokovacom poriadku. Ústavnoprávny výbor Národnej rady neprijal platné uznesenie, nakoľko návrh nezískal podporu nadpolovičnej väčšiny prítomných poslancov. Výbor pre hospodárstvo, privatizáciu a podnikanie, výbor pre obranu a bezpečnosť, výbor pre pôdohospodárstvo a výbor pre vzdelanie, vedu, šport a mládež, kultúru a médiá v prijatých uzneseniach zhodne odporúčajú Národnej rade predmetný návrh zákona schváliť s týmito pozmeňujúcimi a doplňujúcimi návrhmi tak, ako sú uvedené v spoločnej správe, ktorú máte k dispozícii. O pozmeňujúcich a doplňujúcich návrhoch gestorský výbor odporúča hlasovať tak, ako je to uvedené v spoločnej správe. Myslím si, že to nemusím čítať, je to tam jasne povedané. Rád by som vás poprosil, ctené panie poslankyne a vážení páni poslanci, aby ste si v bode 39 slovo „druhej“ opravili na slovo „tretej“. Chyba vznikla pri prepisovaní. Gestorský výbor na základe stanoviska výboru vyjadreného pod bodom 3 tejto správy odporúča Národnej rade vládny návrh zákona o organizácii štátnej podpory výskumu a vývoja a o zmene a doplnení niektorých zákonov v znení pozmeňujúcich návrhov uvedených v tejto správe schváliť. Prosím, pán predsedajúci, otvorte rozpravu. Hlásim sa do nej ako prvý.
Bugár, Béla, podpredseda NR SR (2018-06-14):
To znamená, že spolu...
Paška, Pavol, predseda NR SR (2014-09-10):
(Hlasovanie). 83 prítomných, všetci za. Návrh sme schválili.
Oravec, Ján, poslanec NR SR (2023-02-03):
Ďakujem pekne. Pán poslanec Čepček, vy ste vyslovili takú tézu, že tuná v parlamentnej snemovni, že tu bol diktát SaS. No ja som v parlamente od októbra tohto, minulého roka, čiže pár mesiacov, tak neviem sa k tomu vyjadriť, na koľko ste tu trpeli pod diktátom SaS, ale ako príklad toho ste uviedli, čo sa vám nepáčilo, že tu boli kilečká a že ste nehlasovali za kilečko 1, nehlasovali ste za kilečko 2, za kilečko 3. No ja som tie kilečká všetky pripravoval a môžem vám povedať, že ste nemohli ani hlasovať za kilečko 3, lebo také tu ani nedorazilo. Kilečko 3 je len pripravené a čaká, kým príde do parlamentu. Čiže nehlasovali ste za kilečká 1 a 2 a môžem vám povedať, že úplne zbytočne ste za ne nehlasovali, pretože tie kilečká boli presne o tom, že nájsť spôsob, ako nechať ľudí aj vo firmách sa nadýchnuť a identifikovať takú reguláciu, ktorá je nadbytočná, ktorá nepomáha ďalej zvyšovať, ja neviem, ochranu bezpečnosti a zdravia pri práci, ale je už len zbytočnou byrokraciou, ktorá tomu cieľu nepomáha. Čiže z tohto hľadiska si myslím, že je dobré, že všetci kolegovia, ktorí kilečka podporili, pomohli aspoň čiastočne niektorým podnikateľom ľahšie v ekonomike dýchať. Hovorili ste tiež, že predaj sa nezníži v tých obchodoch, ktoré budú zatvorené, len sa presunie. No to je niečo, čo si myslíte, niekde sa to možno tak udeje, ale v mnohých obchodoch to možno tak nebude. Takže potom je dôležité, aké sú dopady a dopady môžu byť také, že pokiaľ ide o zamestnancov, tí, ktorí prichádzajú v nedeľu pracovať kvôli príspevku, no tak o ten príspevok prídu a to je nespochybniteľne negatívny dopad tejto regulácie... (Prerušenie vystúpenia časomerom.)
Blanár, Juraj, podpredseda NR SR (2022-10-07):
Pán poslanec Kremský, môžete reagovať na faktickú poznámku.
Zmajkovičová, Renáta, podpredsedníčka NR SR (2013-12-03):
Otváram ústnu rozpravu. Pýtam sa, kto sa hlási do rozpravy ústne? Pán poslanec Simon, Hlina, uzatváram možnosť prihlásiť sa. Nech sa páči, pán poslanec Simon.
Leščáková, Viera, poslankyňa NR SR (2020-11-25):
Tým sme rozhodli o všetkých návrhoch podaných v druhom čítaní. Ako spoločná spravodajkyňa predkladám návrh na prerokovanie návrhu zákona v treťom čítaní ihneď. Prosím, dajte o tomto návrhu, pán predsedajúci, hlasovať.
T. Cabaj, podpredseda NR SR: (2009-06-19):
Pán spravodajca, máte záverečné slovo.
Kmec, Peter, poslanec NR SR (2020-06-04):
Ďakujem pekne. Tak k pánovi Šeligovi. Určite som sa po vražde dvoch mladých ľudí vyjadroval a mal som z toho aj problémy, takže z mojej pozície v USA som sa zasadzoval o to, aby páchatelia čo najskôr skončili vo väzení. Aj v kauze zmenky napríklad som stál na tej správnej strane, páni Kočner a Rusko by sa mi veľmi nepoďakovali za tieto moje postoje. Takže to, to, ako som vystupoval, si myslím, že tie postoje som mal veľmi konzistentné a celých 30 rokov som stál na strane právneho štátu a demokracie a nebudem od tejto cesty ustupovať. Čo mi však vadí na vašom prístupe, a to je z mojej praxe, čo vidím vlastne aj v iných štátoch, je uplatňovanie princípu kolektívnej viny. Tu si zoberiem teraz príklad od pána Pročka, ktorý hovorí o neschopnosti všetkých prednostov okresných úradov, čo ja mám skúsenosti z viacerých výkonov prednostov okresných úradov, ktorí robia skvelú prácu. Takže chcete zase vyhadzovať všetkých a máte krvavé oči pri robení politiky, čo nie správne. To len na ten úvod toho politického vystúpenia. Čo sa týka samotnej voľby a konkrétnych mien, vidíme, že verejné vyhlásenia jasne ukazujú o záujme voľby konkrétnej osoby. Treba ten, mať, mať tú politickú opatrnosť, že neísť zmenami najprv a potom predstavovať účelovú, účelovú legislatívu, pretože potom sa to ukazuje, médiá na to upozorňujú, všetci. A to isté, čo sa týka týchto účelových vyberaní z medzinárodných ustanovení. Ja by som len priviedol príklad Maďarska, ktoré keď prijímalo svoju ústavu, vyberalo tie najhoršie ustanovenia z ústav jednotlivých západoeurópskych a, a, a iných, iných západných krajín. Dali to dohromady a mali z toho obrovské problémy, pretože bolo to účelovo poskladané, až doteraz musia bojovať s tým, že musia vysvetľovať... (Prerušenie vystúpenia časomerom.)
Dostál, Ondrej, poslanec NR SR (2016-05-18):
Ďakujem všetkým štyrom kolegom, ktorí reagovali na moje vystúpenie. V rámci kultúry sebaobmedzovania sa obmedzím na dve reakcie, teda na pánov poslancov Číža a Bublavého. Pokiaľ ide o to, že vláda nemá schválený legislatívny plán, tak to je naozaj veľmi zvláštny dôvod, pretože vláda aj mimo legislatívneho plánu už nejaké návrhy predložila, a dokonca v skrátenom legislatívnom konaní. Mňa by naozaj úprimne zaujímalo, že čo je za tým, že žiadny návrh zákona sme nedostali, lebo nepamätám si riadnu schôdzu, ale možno ma starší parlamentní matadori opravia, na ktorej by nebol žiadny vládny návrh zákona. A ak teda nebol žiadny pripravený, no tak prečo bola schôdza zvolaná na máj? Predpokladám, že pán predseda Národnej rady pri určovaní harmonogramu zasadnutí Národnej rady komunikoval aj s vládou, že kedy vláda plánuje predložiť návrhy zákonov, a ak bol problém z hľadiska medzirezortného pripomienkového konania, no tak sme sa mohli stretnúť o dva týždne neskôr a nič vážne by sa nestalo. K tým vyjadreniam, že tam nie je problém, koľko času tým, ktorý poslanec strávi tým, že je aj starosta, alebo tým, že robí nejakú inú funkciu, a tým, že je to obmedzenie pasívneho volebného práva, s tým si dovolím nesúhlasiť. Jednoducho je možné, aby ústavným zákonom bola stanovená nezlučiteľnosť niektorých funkcií alebo niektorých činností. Ja predtým, ako som sa stal poslancom Národnej rady, som bol živnostníkom a musel som tú živnosť zanechať a nevnímam to ako nejaké obmedzenie môjho pasívneho práva. Jednoducho som sa musel rozhodnúť, či budem poslancom alebo živnostníkom, a tiež by som to stíhal.
Šuca, Peter, poslanec NR SR (2022-05-03):
Ďakujem pekne za slovo, vážený pán predseda. Vážený pán poslanec Faič, chcem poďakovať za vaše vystúpenie a z vášho vystúpenia bolo cítiť, že ste dlhoročným odborníkom pre verejnú správu. Mám taký pocit, že toto vaše vystúpenie v diskusii si mali vypočuť intelektuálni Titáni, ktorí majú ohromné množstvo sebavedomia, ale aj to patrí k výkonu poslaneckého mandátu, a myslím si, že trošku životných a pracovných skúseností. Áno, Národná rada je vrcholom človeka, ktorý politiku chce robiť. Mali by to byť ľudia, ktorí niečo prežili, ktorí niečo vedia a hlavne vedia, prečo sú tu. A čo vlastne ja po nich chcem, keď niektorí ani nevedia, že bola zrušená trestnoprávna a, trestnoprávna a priestupková imunita. Potom si spomenul vo svojom vystúpení z mája 2021 správu o činnosti SIS. No nikto nás hádam nemôže napadnúť za to, že tú správu písal Kaliňák, Fico, nebodaj nominant našej strany. Nie, bol to váš nominant a to bola pre nás obrovská studená sprcha, keď sme sa dopočuli a dozvedeli z oficiálneho orgánu, oficiálnej tajnej služby Slovenskej republiky, čo sa deje s manipuláciami, manipuláciami a výpoveďami svedkov. Čo sa vlastne deje. A bolo to veľmi strašné a to, čo je teraz tu, dnešný, včerajší deň, je len výsledok tej ohromnej nenávisti a toho tlaku na stranu SMER, toho, čo predchádzalo tomu dnešnému chaosu a vykonštruovanému trestnému stíhaniu na Roberta Fica a vydanie Roberta Fica do väzby. Toto je politický proces. Toto nemá nič spoločné so spravodlivosťou, to je začiatok konca demokracie na Slovensku. Ďakujem pekne.
Hort, Milan, podpredseda NR SR (2011-09-08):
Upozorňujem vás, že máte dve aj trištvrte minúty necelej.
Glváč, Martin, podpredseda NR SR (2017-11-30):
Pán poslanec Mihál.
Kozelová, Monika, poslankyňa NR SR (2020-04-07):
Som sa len chcela opýtať pána poslanca, že či, keď vie o tom, že sa toto dialo vo vlaku, že či v podstate nahlásil aspoň raz tých ľudí na polícii, pretože pokiaľ ja viem, tak treba niečo takéto nahlásiť na polícii. To je jedna vec. A druhá vec. Priatelia, dneska tu od rána sedíme, riešime COVID, sedíme tu niekoľko dní, sedíme tu týždne a riešime všetko okolo COVID-u. Ja chcem pripomenúť, že dnes je Medzinárodný deň zdravia a tam za múrmi tejto budovy je spústa zdravotníkov, ktorí dbajú o to, aby ten priebeh celého COVID-u bol taký, aký je, za čo im môžeme poďakovať. Takže ja vás chcem len poprosiť, aby sme im aspoň zatlieskali z týchto lavíc za to, čo pre nás robia. (Potlesk.)
Pčolinský, Peter, podpredseda NR SR (2023-02-09):
Pán minister, chcete na to reagovať?
Sulík, Richard, predseda NR SR (2010-12-09):
Ďakujem pekne. Máme prihlásených osem poslancov s faktickými poznámkami. Uzatváram možnosť a slovo má pán poslanec Maďarič.
P. Frešo, poslanec: (2007-09-12):
A chcel by som sa ešte vyjadriť k tomu porovnaniu s povinným zákonným poistením motorových vozidiel. Tá paralela, pán minister, je úplne presná. Je úplne presná. Každý, kto má auto, musí ho poistiť. Poistí ho v súkromných spoločnostiach, ktoré majú zisk a naozaj profituje sa tam z nešťastia ľudí. Viacej o tom budem hovoriť vo svojom príhovore. Ďakujem pekne.
Danko, Andrej, podpredseda NR SR (2024-09-20):
Nedržíte, osobne útočíte, držte sa správy prokurátora a vyjadrujte sa k nej.
Pčolinský, Peter, podpredseda NR SR (2023-05-18):
Pristúpime k hlasovaniu o návrhu pridelení zákona výborom. Pripraví sa pán predseda výboru Lukáč. (Hlasovanie.) Prítomných 140, za 110, proti 4, zdržali sa 23, nehlasovali 3. Konštatujem, že tento návrh sme schválili. A pán predseda výboru pre verejnú správu a regionálny rozvoj Jozef Lukáč uvedie hlasovanie o bode 103 schváleného programu, ktorým je prvé čítanie o návrhu poslanca Svrčeka na vydanie zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy (tlač 1620). Nech sa páči, pán poslanec, máte slovo. (Hlasovanie o návrhu poslanca Národnej rady Slovenskej republiky Miloša Svrčeka na vydanie zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa dopĺňa zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov , tlač 1620.)
Tóth, Vojtech, poslanec NR SR (2021-11-24):
Ďakujem. Vážené pani poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 157/2018 Z. z. o metrológii a o zmene a doplnení niektorých zákonov v znení zákona č. 198/2020 Z. z. (tlač 759). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prejde, prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby sa výbory, aby výbory predmetný návrh zákona prerokovali do 28. januára 2022 a gestorský do 31. januára 2022. Pán predsedajúci, otvorte, prosím, všeobecnú rozpravu.
Laurenčík, Milan, podpredseda NR SR (2020-06-04):
Ďakujem, pán poslanec. Pripomínam, že ste navrhovateľ, môžete sa prihlasovať do rozpravy, koľkokrát chcete. Na vaše vystúpenie evidujem päť faktických poznámok. Nech sa páči, pán poslanec Erik Tomáš.
Hrušovský, Pavol, podpredseda NR SR (2011-02-08):
Pani poslankyňa, nekomentujte v priebehu hlasovania. (Hlasovanie.) 144 prítomných, 143 za návrh, 1 sa zdržal. Body zo spoločnej správy sme schválili. Prosím ďalší návrh.
M. Číž, podpredseda NR SR: (2007-02-06):
Vážené kolegyne, kolegovia, otváram rozpravu. Chcem vás informovať, že do rozpravy som nedostal žiadnu písomnú prihlášku. Preto sa pýtam, či sa niekto chce prihlásiť do rozpravy ústne. Mikuš Tibor. Ďakujem pekne. Uzatváram možnosť hlásiť sa do rozpravy ústne. Pán poslanec Mikuš ešte poprosím chvíľočku, ešte prvý sa hlásil do rozpravy spravodajca, takže slovo má spravodajca. Nech sa páči.
Grendel, Gábor, podpredseda NR SR (2023-03-23):
Pán poslanec má doplňujúcu otázku? Zatiaľ nevidím. Trojku treba stlačiť. Áno, takže nech sa páči.
Gašpar, Tibor, poslanec NR SR (2024-05-21):
Pán predsedajúci, kolegyne, kolegovia, ďakujem za slovo. V rozprave som podal doplňujúci návrh k bodu 3 návrhu uznesenia, prosím, dajte o ňom hlasovať.
Jakab, Elemér, poslanec NR SR (2018-02-01):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Čepák, Rastislav, poslanec NR SR (2015-12-01):
Ďakujem za slovo, pani podpredsedníčka. Vážený pán minister, milé kolegyne, kolegovia, predkladám vám správu Výboru Národnej rady Slovenskej republiky pre obranu a bezpečnosť o výsledku prerokovania návrhu na vyslanie príslušníkov ozbrojených síl Slovenskej republiky do výcvikovej misie EUTM (European Union Training Mission) MALI. Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslanie príslušníkov ozbrojených síl Slovenskej republiky do výcvikovej misie EUTM MALI podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 1867 z 27. novembra 2015 pridelil návrh na vyslanie príslušníkov ozbrojených síl Slovenskej republiky do výcvikovej misie EUTM MALI na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Oba výbory prerokovali návrh na vyslanie príslušníkov ozbrojených síl Slovenskej republiky do výcvikovej misie EUTM MALI v určenej lehote a odporučili Národnej rade Slovenskej republiky podľa čl. 86 písm. k) Ústavy Slovenskej republiky a § 12 zákona č. 321/2002 Z. z. o ozbrojených silách Slovenskej republiky v znení neskorších predpisov vysloviť súhlas s vyslaním príslušníkov ozbrojených síl Slovenskej republiky do výcvikovej misie EUTM MALI. Prílohou tejto správy je návrh na uznesenie Národnej rady Slovenskej republiky, ktoré by som chcel zároveň aj predniesť. Uznesenie Národnej rady Slovenskej republiky k návrhu na vyslanie príslušníkov ozbrojených síl Slovenskej republiky do výcvikovej misie EUTM MALI (tlač 1861): „Národná rada Slovenskej republiky podľa čl. 86 písm. k) Ústavy Slovenskej republiky a § 12 zákona č. 321/2002 Z. z. o ozbrojených silách Slovenskej republiky v znení neskorších predpisov vyslovuje súhlas s vyslaním príslušníkov ozbrojených síl Slovenskej republiky do výcvikovej misie EUTM MALI. Pani podpredsedníčka, skončil som, otvorte, prosím, rozpravu.
Hrnčiar, Andrej, podpredseda NR SR (2016-10-25):
Pán poslanec Jarjabek.
Galko, Ľubomír, poslanec NR SR (2013-06-17):
Ďakujem pekne. Ja len v rýchlosti to, čo stihnem. To, čo nestihnem, vám kľudne zodpoviem individuálne. Poradie. Pán poslanec Jarjabek, je to tak. Predchádzajúci minister, napríklad pán minister Baška, pravidelne nepodpisoval spravodajské informácie. Dostal do rúk informáciu, a keď tam bolo niečo, čo mu pálilo prsty, prečítal, vrátil. Ja som podpísal každú jednu spravodajskú informáciu. Takže môžete dôstojníkov nepodporiť, keď dôjdu za vami a povedia vám, narazili sme na takýto a takýto špinavý biznis, pán minister, máme ísť do toho? Môžte sa zachovať tak, že poviete, choďte do toho, alebo sa zachováte, ježišmária, a vrátite to. Takže dá sa to, ja som ich podporil. Čo sa týka tých klamstiev, dajú sa dokázať, lebo mám tie dokumenty. Tam sú jasne dátumy, kedy to minister Glváč podpísal, kedy sa s tým oboznámil, a môžete si to porovnať s jeho verejnými vystúpeniami na tlačových besedách alebo v tlači. Čiže tie klamstvá, čo ste povedali, že treba dokázať, exaktne som ich dokázal. Ja už som mal k tomu tlačovku. Pán poslanec Lebocký, dobre, zlyhala technika, povedali ste, že to je podlé. Pre mňa to bolo skorej zábavné, ale podlé bolo to, že vy ste zostrihali video, kde ste odstrihli to, tú časť, kde Suchodolinský povedal, že ja som prikázal tie veci vyšetrovať. A snažili ste sa verejnosti povedať, že som to vyšetrovanie zakázal alebo nenariadil. Pán poslanec Martvoň, stanovil som ten tím v rámci toho auditu, o ktorom som rozprával. Pán poslanec Duchoň, prečo sa nekonalo. Konalo sa a nestihlo sa to práve preto, lebo ste potrebovali odstrániť nepohodlného ministra a jeho ľudí. A to sa vám podarilo. Dneska oveľa viacej vecí chápem, prečo bolo urobených a prečo sa to stalo, a myslím si, že to chápe aj verejnosť. A, pán poslanec Baška, nie je to pravda. Vy ste uzavreli zmluvu za 57 mil. eur na modernizáciu vrtuľníkov po životnosti. Ja za 15 mil. eur som ju prerobil na leteckú pátraciu, záchrannú službu pre vrtuľníky, ktoré budú pomáhať pri povodniach.
Glváč, Martin, podpredseda NR SR (2016-05-18):
Ďakujem veľmi pekne. Prosím člena výboru pre ľudské práva a národnostné menšiny poslanca Ľubomíra Želiezku, aby informoval Národnú radu o výsledku prerokovania správy vo výbore. Nech sa páči.
Šeliga, Juraj, podpredseda NR SR (2021-02-04):
Ďakujeme za vašu odpoveď. Pán poslanec Šudík, chcete sa dopýtať? Tak všetko v poriadku, môžme pokračovať. Ďalší je pán podpredseda vlády a minister hospodárstva na rade a pýta sa ho pán poslanec Vons: „Vážený pán minister, majitelia fitnescentier ako živnostníci, podnikatelia sa pýtajú, prečo ministerstvo hospodárstva nepripravilo schému pomoci pre ich odškodnenie v podobe náhrady prevádzkových nákladov, ktoré im vznikli zatvorením ich prevádzok z dôvodu opatrení kvôli COVID-u-19.“ Pán minister, nech sa páči.
S. Kahanec, poslanec: (2008-09-18):
Čiže, nezakrývajme si potom veci, že výroba elektrickej energie potrebuje aj tieto náklady zahrnúť do ceny a potrebuje aj primeraný rozvoj, ktorý s tým súvisí. Chcem len zdôrazniť, aby sme sa navzájom neklamali, keď hovoríme o cenách energií alebo o takých populistických vyjadreniach, keď sa niekedy hovorí, že sa nebudú zvyšovať ceny. Takže narážam len na túto skutočnosť a beriem toto vystúpenie zo strany pána ministra, ktoré uviedol na moju reakciu, ako takisto korektné vystúpenie, ale hovorme korektne aj v iných súvislostiach. Ďakujem pekne.
Blanár, Juraj, podpredseda NR SR (2023-05-25):
Nech sa páči.
Zahorčák, Viliam, poslanec NR SR (2021-09-28):
Ďakujem pekne za slovo, pán predseda. Pán Kolega Kamenický, vo svojom vystúpení si pomerne často hovoril o zmysle tejto schôdze, aj keď to mnohí moji predrečníci už tiež hovorili, ja si dovolím to isté zopakovať, že naozaj zmyslom tejto schôdze bolo zaujať stanovisko k tomu, či sa o problematike, ktorá dnes ešte možno tak veľmi netrápi, ale čoskoro bude veľmi trápiť Slovensko, či sa o nej budeme baviť, alebo nie osobitne. Teda či prijmeme uznesenie, ktoré bolo navrhované, alebo nie. K tomu sme sa nedostali. Bola možnosť, aby už dnes odpovede na niektoré z otázok, ktoré nás všetkých trápia, odzneli, namiesto toho sme opäť boli svedkami invektív a výčitiek smerom alebo typu lebo Fico, lebo SMER. Keďže ja to vnímam tak, že je tu snaha tejto téme sa vyhnúť, mám obavy ako občan i ako primátor jedného zo slovenských miest, že situácia je ďaleko dramatickejšia, ako sa k nám dostáva, že tie dopady budú ďaleko horšie, ako si myslíme. A ja pevne verím, že aj kvôli tomu kolegovia z koalície napokon to uznesenie podporia, schvália, aby naozaj sme o tom mohli zodpovedne a dlho detailne diskutovať. Ďakujem.
Tomáš, Erik, poslanec NR SR (2019-09-18):
Vážený pán predsedajúci, kolegovia, kolegyne, v súlade s rokovacím poriadkom som bol predsedníčkou výboru určený za spravodajcu k návrhu zákona, ktorý je uvedený pod tlačou 1630. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1733 z 27. augusta 2019 navrhujem, aby návrh zákona prerokovali: ústavnoprávny výbor a výbor pre sociálne veci. Za gestorský výbor navrhujem výbor pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Pán predsedajúci, otvorte rozpravu.
Jurinová, Erika, podpredsedníčka NR SR (2013-11-28):
Pán poslanec Petrák.
Blaha, Ľuboš, podpredseda NR SR (2023-12-18):
Pani poslankyňa Natália Nash.